**Татарстан Республикасы**

**Югары Ослан муниципаль районы советы**

**Карар**

**14 март 2006 ел. № 5 - 59**

**Югары Ослан муниципаль районы гербы турында**

“Россия Федерациясендә җирле үзидарәләрне оештыруның гомуми принциплары турындагы ”06.10.2003 № 131-ФЗ Федераль законның 9 нчы маддәсенә, Югары Ослан муниципаль районы Уставының 3 нче маддәсенә туры китереп,

**Югары Ослан муниципаль районы советы**

**Карарга килде:**

1. Югары Ослан муниципаль районы гербы турында кагыйдәнамәне раслау (1нче кушымта).
2. Югары Ослан муниципаль районы гербы рәсемен (күптөсле һәм бертөсле) раслау ( 2,3нче кушымталар).
3. Югары Ослан муниципаль районы гербы буенча кирәкле документларны соңыннан гербны Россия Федерациясе һәм Татарстан Республикасы дәүләт Геральдика регистрларына кертү өчен Татарстан Республикасы Президенты каршындагы Геральдика советына һәм Россия Федерациясе Президенты каршындагы Геральдика советына геральдик экспертизага җибәрергә.
4. Әлеге карарның үтәлешен тикшерүне Югары Ослан муниципаль районы Башлыгы Ярдәмчесе Корчагин П.А га тапшырырга.

**Совет рәисе,**

**Югары Ослан муниципаль районы башлыгы В.Г. Осянин**

**Югары Ослан муниципаль районы Советы**

**№ 5-59, 14нче март , 2006нчы ел карарына**

**Кушымта №1**

**Татарстан Республикасы Югары Ослан муниципаль районы**

**гербы турында**

**Кагыйдәнамә**

Бу карар нигезендә Татарстан Республикасы Югары Ослан муниципаль районының гербы, аның сурәте һәм рәсми рәвештә куллану тәртибе кабул ителә.

**1. Гомуми кагыйдәнамәләр.**

1.1. Татарстан Республикасы Югары Ослан муниципаль районының гербы (алда- Югары Ослан муниципаль районының гербы) кагыйдәләргә, геральдик традицияләргә нигезләнеп төзелгән, тарихи, мәдәни, социаль-икътисади, милли, җирле традицияләрне чагылдыра.  
 1.2. Герб турындагы закон, Югары Ослан муниципаль районы гербының төрле төстәге, бер төстәге, шартлы штрихлар кулланган рәсемнәре төрле вариантларда Татарстан Республикасы Югары Ослан муниципаль районы Советы аппаратында саклана һәм барлык кызыксынучылар аны карый ала.

**2. Югары Ослан муниципаль районы гербының статусы.**

2.1. Югары Ослан муниципаль районының гербы Татарстан Республикасы Югары Ослан муниципаль районының рәсми символы булып тора.  
 2.2. Югары Ослан муниципаль районының гербы Россия Федерациясе Дәүләт Геральдик һәм Татарстан Республикасы Геральдик регистрына кертелергә тиеш.

**3. Югары Ослан муниципаль районы гербы символикасының геральдик тасвирламасы һәм нигезләнүе.**

3.1. Югары Ослан муниципаль районы гербының геральдик тасвирламасы болай:

**“Көмеш төстәге текә яр һәм яшел өслек белән сул яктан күренеп торучы - куе кызыл (кызыл) кырда зәңгәрсу (күк, зәңгәр) дулкынлы чит өстендә сул якка карашын төбәгән көмеш төстәге, алтын томшыклы һәм аяклы, канатларын җәйгән лачын утыра.”**

3.2. Югары Ослан муниципаль районы гербының символик нигезләнүе.

Герб символлар һәм аллегорияләр телендә районның табигый, тарихи һәм мәдәни үзенчәлекләрен чагылдыра.

Гербта сурәтләнгән биек, текә яр – услон (Услон – тауга күтәрелгән, яки тау астына төшкән сөзәк калкулык, биек урын), район атамасына ишарә итә. Югары Ослан җирләре XVI йөзъеллыкта Казан ханлыгының аерым өлешен – Таулы ягын тәшкил итә. Монда, Иделнең уң ягында, аннан Казан Кремле һәм Свяжск гыйбадәтханәләре торгызылган ак таш – известьташ чыгару алып барыла.

Төбәк бай тарихлы. Казан иле Рус дәүләте составына кергәч, бу җирләр Сарай идарәчелегенә керә, эре монастырьларга һәм алпавытларга карый. Ә хан заманнарында, аннан соң да монда лачыннар аулау киң таралган була, лачын сурәте шуны күрсәтә.

Кошның очарга әзер торуы еллар бәйләнешен, халыкның киләчәккә омтылышын күрсәтә. Лачын – традицион батырлык, акыл, матурлык, омтылыш билгесе.

Районның хәзерге чикләренең күп өлеше Идел (Куйбышев сусаклагычы) һәм Зөя елгалары буеннан уза. Район территориясендә саклана торган гидрологик һәйкәлләргә караган, гербта аерым зәңгәрсу дулкынлы чит итеп сурәтләнгән, Карстов күле һәм Сулица елгасы бар.

Көмеш – чисталык, камиллек, тынычлык һәм үзара аңлашу билгесе.

Алтын – байлык, тотрыклылык, хөрмәт һәм интеллект билгесе.

Кызыл төс – батырлык, көч, хезмәт, матурлык билгесе.

Яшел төс – табигать, сәламәтлек, уңдырыш, тормыш үсеше билгесе.

Зәңгәр, күк төс – намус, воҗданлылык, рухи халәт билгесе.

3.3. .Авторлар төркеме:

Гербны эшләү Татарстан Республикасы Президенты карамагындагы Геральдик совет һәм Россия Геральдик Союзы катнашындагы составында башкарылды:  
 Рамил Хәйретдинов (Казан), Радик Салихов (Казан), Илнур Миңнуллин (Казан), Константин Мочёнов (Химки), Кирилл Переходенко (Конаково), Галина Русанова (Мәскәү).

**4. Югары Ослан муниципаль районы гербын яңадан күчерү тәртибе.**

4.1. Югары Ослан муниципаль районының гербын эшләү размерына һәм техник эшләнешенә бәйсез рәвештә төп законның 3 нче маддәсендәге

3.1. пунктында китерелгән геральдик күренешенә тәңгәл килергә тиеш. Югары Ослан муниципаль районының гербын ясауда төрле төсләр, бер төс, рәсемнәрдә шарты штрихлар, төрле вариантлар куллану рөхсәт ителә.  
 Герб рәсемен бозу, геральдик рөхсәт ителгән нормадагы композиция яки төсне үзгәрткән өчен бозучы җаваплы.  
  
 **5. Югары Ослан муниципаль районы гербын рәсми куллану тәртибе.**

5.1.Югары Ослан муниципаль районы гербы урнаштырыла:  
 - муниципаль милектә булган җирле үзидарә органнары, предприятие, учреждение, оешма биналарының фасадында;  
 - җирле үзидарә органнарының утырыш залларында, җирле үзидарәгә сайланган хезмәткәрләрнең эш кабинетларында, муниципаль милектә булган предприятие, учреждение, оешмаларда;  
 - Югары Ослан муниципаль районы территориясенә керә торган юл күрсәткечләрендә.  
 5.2. Югары Ослан муниципаль районының гербы бланкаларда урнаштырыла:  
 - Югары Ослан муниципаль районының башлыгы һәм җирле үзидарәгә сайланган хезмәткәрләр бланкасында;  
 - җирле үзидарә органы вәкилләренең бланкаларында;  
 - муниципаль милектә торган предприятие, учреждение, оешма җитәкчеләренең бланкаларында;  
 - җирле үзидарә органнарының норматив хокук актлары һәм җирле үзидарә хезмәткәрләренең бланкаларында;  
 - муниципаль милектә торган җирле үзидарә органнары, предприятиеләре, учреждение, оешмаларының рәсми басмаларында.  
 5.3. Югары Ослан муниципаль районының гербы җирле үзидарә органнарында хезмәт итүчеләрнең, муниципаль хезмәткәрләрнең, җирле үзидарә органнары депутатларының , җирле үзидарәнең башка органнары әгъзалары, муниципаль милектә торган предприятие, учреждение, оешма хезмәткәрләренең (эшчеләренең) таныклыкларына төшерелә.  
 Югары Ослан муниципаль районы гербы җирле үзидарә органнары мөһерендә, муниципаль милкендә булган предприятие, учреждение һәм оешмаларында урнаша.  
 5.4 Югары Ослан муниципаль районы гербы:  
 - Югары Ослан муниципаль районы башлыгының аерым бүләкләрендә;  
 - җирле үзидарә вәкаләтле органнарының аерым билгеләрендә;  
 - муниципаль милектә булган транспорт чараларында урнаша ала.  
 Югары Ослан муниципаль районы гербының урнашуы:  
 - Югары Ослан муниципаль районының массакүләм матбугат чараларының басмаларында, туган якны өйрәнү басмаларында;  
 - җирле үзидарә органнарының хезмәткәрләре визит карточкаларында, чакыру кәгазьләрендә, грамоталарында, шулай ук тамаша чаралары оештыру вакытында, билгеләр, эмблемалар, башка символика ясау өчен геральдик нигезе буларак файдалануга рөхсәт ителә.   
 5.5. Югары Ослан муниципаль районы һәм Татарстан Республикасы гербларын берьюлы урнаштырганда, Югары Ослан муниципаль районы гербы Татарстан Республикасы гербыннан уң яккарак куела (аларга йөз белән караганда).  
 Рәсәй Федерациясе Дәүләт гербын Югары Ослан муниципаль районы гербын бер үк вакытта урнаштырганда, Рәсәй Федерациясе гербы сул якка куела (аларга йөз белән караганда).  
 Җөп санлы гербларны бер үк вакытта урнаштырганда (икедән күбрәк); Рәсәй Федерациясе Дәүләт гербы үзәктән сулдарак урнаша (аларга йөз белән караганда).  
 Рәсәй Федерациясе гербының уң ягында Татарстан Республикасының гербы урнаштырыла, Рәсәй Федерациясенең Дәүләт гербының сул ягында Югары Ослан муниципаль районы гербы урнаштырыла; Татарстан Республикасының гербы уң ягында башка муниципаль берләшмәсенең, җәмәгать оешмасының яки предприятие, учреждение гербы урнаштырыла.  
 5.6. Рәсәй Федерациясе Дәүләт гербын Татарстан Республикасы һәм Югары Ослан муниципаль районы гербларын берьюлы урнаштырганда Рәсәй Федерациясе Дәүләт гербы үзәктә урнаштырыла. Рәсәй Федерациясе Дәүләт гербының сул ягында Татарстан Республикасының гербы урнаштырыла, уң ягында Югары Ослан муниципаль районы гербы урнаштырыла (аларга йөз белән караганда).  
 Так санлы гербларны берьюлы урнаштырганда (өчтән күбрәк), Рәсәй Федерациясе Дәүләт гербы үзәктә урнаша (аларга йөз белән караганда).  
 5.7.Югары Ослан муниципаль районы гербының үлчәме Рәсәй Федерациясе Дәүләт гербыннан, Татарстан Республикасы гербыннан, Рәсәй Федерациясенең башка субъект гербларыннан артмаска тиеш, ә урнашу биеклеге Рәсәй Федерациясе Дәүләт гербыннан, Татарстан Республикасы гербыннан, Рәсәй Федерациясенең башка субъект гербларыннан узмаска тиеш.  
 5.8. Югары Ослан муниципаль районы гербының бланклары, мөһерләренең ясалуы, файдалануы, аларны саклау, юкка чыгару тәртибе җирле үзидарә органнары белән билгеләнә.  
  
 **6. Муниципаль милектә булмаган предприятиеләр, оешмалар, берләшмәләр һәм шулай ук физик затлар тарафыннан Югары Ослан муниципаль районы гербының куллану тәртибе**

6.1. Муниципаль милектә булмаган предприятиеләр, оешмалар, берләшмәләр һәм шулай ук физик затлар тарафыннан Югары Ослан муниципаль районы гербының куллану тәртибе килешү нигезендә төзелә.  
 6.2. Югары Ослан муниципаль районы гербын куллануның башка очраклары җирле үзидарә органнары һәи хезмәткәрләренең норматив һәм хокук актлары белән билгеләнә.  
  
 **7. Нигезләмәне бозган өчен җаваплылык**

7.1. Шушы нигезләмәне бозып Югары Ослан муниципаль районы гербын файдалану, шулай ук хурлау Рәсәй Федерациясе кануннары нигезендә җаваплылыкка тартыла.  
  
 **8. Йомгаклау нигезләмәсе.** 8.1. Югары Ослан муниципаль районы гербының составына (рәсеменә) төрле бизәкләр, шулай ук Татарстан Республикасының рәсми символлары элементларын кертү Рәсәй Федерациясе кануннары һәм Татарстан Республикасының норматив хокук актлары нигезендә генә рөхсәт ителә. Бу үзгәрешләрне шушы нигезләмәнең 3 нче маддәсен үзгәртү юлы белән генә кертеп була.  
 8.2. Югары Ослан муниципаль районы гербының куллану хокукы Югары Ослан муниципаль районы җирле үзидарә органнарына бирелә.  
 8.3. Югары Ослан муниципаль районы гербы җирле үзидарә вәкаләтле органы белән расланган вакытыннан бирле 1993 елның 9 июлендәге

5351-1 номерлы канун нигезендә Рәсәй Федерациясенең “Авторлык хокукы һәм катнаш хокуклар турында” авторлык хокукы сакланмый.  
 8.4. Шушы нигезләмәнең таләпләрен үтәвен контрольдә тоту Татарстан Республикасы Югары Ослан муниципаль районы Совет аппараты Җитәкчесе Ярдәмчесе Корчагин П.А.га йөкләнә.  
 8.5. Шушы нигезләмә аны рәсми бастырып чыгару көненнән үз көченә керә.

**Совет рәисе,**

**Югары Ослан муниципаль районы башлыгы В.Г. Осянин**